**Sajtóközlemény**

**Cím: Két óvoda energetikai fejlesztésére került sor Dunaújvárosban**

**2018. január 15.**

Dunaújváros Megyei Jogú Város Önkormányzata a Terület- és Településfejlesztési Operatív Program forrásaiból származó, 153,30 millió forint európai uniós, vissza nem térítendő támogatásban részesült, mely forrásból két városi óvoda, az Aprók Háza Tagóvoda és a Napsugár Tagóvoda energetikai korszerűsítését valósította meg.

A „Dunaújvárosi Óvoda épületenergetikai fejlesztése” megnevezésű, TOP-6.5.1-15-DU1-2016-00004 azonosítószámú projekt a Széchenyi 2020 program keretében valósult meg.

A TOP-6.5.1-15 számú, „Önkormányzati épületek energetikai korszerűsítése” című Felhívásra benyújtott projekt közvetlen célja Dunaújváros lakossága számára a gyermekjóléti alapellátásokhoz (óvoda) való hozzáférés javítása két városi tagóvoda épületének korszerűsítése által. A fejlesztéssel lehetőség nyílik a mozgást és szellemi fejlődést elősegítő nevelésre, a mai kor elvárásainak megfelelő környezetben.

A projektben a Béke városrészben található **Napsugár Tagóvoda** esetében valamennyi homlokzati ablak cseréjére sor került, a könnyűszerkezetes függönyfalak elbontásra kerültek, a téglaszerkezetű parapet falak a mai kor elvárásainak megfelelő hőszigeteléssel lettek ellátva, a déli oldalon homlokzati kvarc vakolattal. Az épület lapos teteje a meglévő vízszigetelésre fektetett kőzetgyapot hőszigetelést kapott és a jobb nyári hőszigetelés érdekében kéthéjú tető került kialakításra. kapott. Megtörtént a homlokzat szigetelése, valamint a fűtési rendszer rekonstrukciója is.

A Technikum Városrészben elhelyezkedő, a városrész legnagyobb létszámával bíró **Aprók Háza Tagóvoda** esetében a két épületrész kétszintes nyaktaggal került összekötésre. Sor került az ablakok cseréjére, a meglévő szekunder oldali fűtési rendszer teljes megújítására. A külső fedett teraszok nyílászárók beépítésével zárhatóvá váltak. Ezen tagóvoda esetében is megtörtént a homlokzat és a tetőszerkezet szigetelése is.

A munkálatokat a kivitelező 2017.06.01-én a munkaterület átadás-átvétellel megkezdte. A kivitelezés 2017.08.31-én sikeres műszaki átadás-átvételi eljárás keretében került átadásra. A Napsugár Tagóvoda épületének használatbavételi engedélye 2017.09.04-én, míg az Aprók Tagóvoda épületének használatbavételi engedélye 2017.10.18-án emelkedett jogerőre.

A „Dunaújvárosi Óvoda épületenergetikai fejlesztése” elnevezésű, TOP-6.5.1-15-DU1-2016-00004 azonosítószámú projekt 2017.01.16 - 2018.01.15. között, a Széchenyi 2020 program keretében valósult meg.

**További információ kérhető:**

Vasmű u. 41. Irodaház Kft

e-mail cím: irodahazkft@gmail.com